**УПУТСТВО ЗА ФОРМИРАЊЕ ТИМОВА**

За рад на пројекту потребно је да студенти формирају своје тимове. Тимови се састоје од најмање три, а највише четири члана.

Индивидуални рад је забрањен, јер нисмо у могућности да дозволимо пројекте мањег обима или без неких кључних фаза. Циљ пројекта је да се прође кроз све фазе развоја софтверског пројекта и да се тимски ради, као на реалним пројектима у софтверској индустрији.

Студенти дају назив свом тиму и бирају једног вођу тима (тим лидера). Вођа тима је задужен за комуникацију са предметним асистентом, око свих појединости пројекта и одговоран је за тим, организацију активности на пројекту, мотивацију чланова тима и реализацију осмишљених идеја.